અમદાવાદ ભારતનું પહેલવહેલુ વર્લ્ડ હેરિટેજ સિટી બનવાની અણી પર જ છે પરંતુ હાલમાં એવુ લાગી રહ્યું છે અમદાવાદને હાલપૂરતુ આ સૌભાગ્ય મળે તેમ નથી. Unesco ની વર્લ્ડ હેરિટેજ કમિટી (WHC)એ ભારત સરકારને જાણ કરી છે કે તેમણે અમદાવાદનું વર્લ્ડ હેરિટેજ સિટીનું નોમિનેશન આ વર્ષ પૂરતુ મુલતવી રાખ્યું છે. આ નોમિનેશનની ચર્ચા 2 જુલાઈથી 12 જુલાઈ દરમિયાન પોલેન્ડના ક્રાકોવમાં યોજાનાર યુનેસ્કોના 41મા સેશનમાં ચર્ચાવાનું હતું. પરંતુ હવે આ વર્ષે અમદાવાદનું આ નોમિનેશન મોકૂફ રાખવામાં આવ્યું છે.